GL ไร้สำรองหนี้ฉาวหนุนงบ Q3/61 พลิกบวกอ่อนๆ จับตา! ศาลนัดฟังคดี “เจทรัสต์” 7 ธ.ค.นี้
GL ไร้สำรองหนี้ฉาวหนุนงบ Q3/61 พลิกบวกอ่อนๆ จับตา! ศาลนัดฟังคดี "เจทรัสต์" 7 ธ.ค.นี้
15 พ.ย. 2561

บริษัท กรุ๊ปลีส จำกัด (มหาชน) หรือ GL รายงานผลการดำเนินงานไตรมาส 2/61 สิ้นสุดวันที่ 30 ก.ย.61 ดังนี้

โดยผลการดำเนินงานไตรมาส 3/61 พลิกมีกำไรส่วนใหญ่มาจากไตรมาส 3/61 บริษัทไม่มีค่าใช้จ่ายจากการประมาณการค่าเผื่อหนี้สงสัยจะสูญของลูกหนี้เงินให้กู้ยืมภายใต้ข้อพิพาทเหมือนไตรมาส 3/60 จำนวน 603.17 ล้านบาท  อีกทั้งไตรมาส 3/61ไม่มีค่าใช้จ่ายจากการประมาณการค่าเผื่อหนี้สงสัยจะสูญของลูกหนี้เงินให้กู้ยืมและดอกเบี้ยค้างรับเหมือนไตรมาส 3/60 จำนวน 956.64 ล้านบาท
นอกจากนี้ไตรมาส 3/61ไม่มีค่าใช้จ่ายจากการประมาณการค่าเผื่อการด้อยค่าของเงินลงทุนในบริษัทร่วมเหมือนไตรมาส 3/60 จำนวน 582.078 ล้านบาท และไตรมาส 3/61 ไม่มีค่าใช้จ่ายจากการประมาณการค่าเผื่อการด้อยค่าของสัญญาสิทธิพิเศษเหมือนไตรมาส 3/60 จำนวน 55.93 ล้านบาท ปัจจัยดังกล่าวส่งผลให้ค่าใช้จ่ายรวมไตรมาส 3/61 ลดลงมาที่ 509.35 ล้านบาท จากปีก่อนอยู่ที่ 2,867.35 ล้านบาท
อนึ่งเมื่อวันที่ 8 พ.ย.61 บริษัท กรุ๊ปลีส จำกัด (มหาชน) หรือ GL ได้แจ้งความคืบหน้าเกี่ยวกับการดำเนินคดีแพ่งต่อตลาดหลักทรัพย์แห่งประเทศไทย(SET) โดยอ้างถึง 1. หนังสือของบริษัท ถึงกรรมการและผู้จัดการ ตลาดหลักทรัพย์แห่งประเทศไทย เลขที่ GL 05/2561 เรื่อง การชี้แจง เกี่ยวกับการดำเนินการทางกฎหมายของ J Trust Co., Ltd. เมื่อวันที่ 12 มกราคม 2561 ฉบับลงวันที่ 15 มกราคม 2561
2.หนังสือของบริษัท ถึงกรรมการและผู้จัดการ ตลาดหลักทรัพย์แห่งประเทศไทย เลขที่ GL013/2561 เรื่อง แจ้งข้อมูล เพิ่มเติมเกี่ยวกับการดำเนินคดีของบริษัท เจทรัสต์ เอเชีย พีทีอี จำากัด (J Trust Asia Pte. Ltd.) ต่อบริษัท กรุ๊ปลีส จำกัด (มหาชน) ฉบับลงวันที่ 28 กุมภาพันธ์ 2561
3.หนังสือของบริษัทถึงกรรมการและผู้จัดการ ตลาดหลักทรัพย์แห่งประเทศไทย เลขที่ GL 17/2561, GL 20/2561 และ GL 47/2561 และ GL 51/2561 เรื่องแจ้งความคืบหน้าเกี่ยวกับการดำเนินคดีแพ่งของบริษัท กรุ๊ปลีส จ ากัด (มหาชน) ฉบับลงวันที่ 14 มีนาคม 2561, 21 มีนาคม 2561, 24 สิงหาคม 2561และ 2 ตุลาคม 2561
ทั้งนี้ตามที่บริษัทได้รายงานต่อตลาดหลักทรัพย์แห่งประเทศไทย(SET)เกี่ยวกับกรณี J Trust Asia Pte. Ltd. ซึ่งเป็นบริษัทย่อยของ J Trust Co., Ltd. ได้ยื่นฟ้องบริษัทฯในข้อหาละเมิด บอกล้างโมฆียะกรรม และเรียกค่าเสียหายต่อศาลแพ่งในวันที่ 9 มกราคม 2561 และศาลได้กำหนดวันนัดไต่สวนคำร้องขอคุ้มครองชั่วคราวของจำเลยที่ 2 เมื่อวันที่ 8 พฤศจิกายน 2561 ดังรายละเอียดปรากฎตามสิ่งที่อ้างถึง 1-3 นั้น บริษัทฯ ขอเรียนว่าเมิื่อวันที่ 8 พ.ย. 2561 ศาลได้ดำเนินการไต่สวนคำร้องขอคุ้มครองชั่วคราวเสร็จสิ้น และศาลกำหนดวันนัดฟังคำสั่งคำร้องขอคุ้มครองชั่วคราวและนัดชี้สองสถานในวันที่ 7 ธันวาคม 2561 ทั้งนี้หากมีความคืบหน้าประการใดบริษัทฯ จะแจ้งให้ทราบตามความเหมาะสมต่อไป